**Weecos** on suomalainen vuonna 2013 perustettu vastuullisen ja kestävän designin verkkokauppa. Verkkokauppa toimii kauppapaikka-alusta periaatteella, jossa jokainen merkki ylläpitää itsenäisesti omaa kauppaansa ja lähettää tilaukset asiakkaalle. Weecosin verkkokaupassa on edustettuna yli 200 merkkiä. Verkkokaupassa myydään vaatteita naisille, miehille ja lapsille. Tuotevalikoimaan kuuluu myös kosmetiikkaa, huonekaluja ja asusteita, sekä erilaisia piensisustuksen tuotteita. Weecosissa on sekä suomalaisia että ulkomaisia yrityksiä. Weecos on Suomen tekstiili ja muoti ry:n jäsenyritys.

Jotta yritys pääsee myymään tuotteita Weecosissa, yrityksen pitää läpäistä Weecosin kehittämä vastuullisuusauditointi. Alusta tuottaa tuloja pääasiassa ottamalla 15% osuuden tuotteen myynnistä ja yritykset maksavat Weecosille vuosimaksun.

Yrityksen liike-idea kehittyi ajatuksesta kehittää vastavoima vaatteiden kertakäyttökulttuurille. Ekologisten tuotteiden kysyntä oli kasvussa ja useita merkkejä tuli jatkuvasti, mutta niiden löytäminen oli hankalaa. Tästä syntyi ajatus verkkokauppa pohjaisesta kauppa-alustasta.

Myyminen
--------

Kaupan perustaminen Weecosissa maksaa 390€ vuosi. Jokaisesta myydystä tuotteesta Weecos ottaa 15% provision. Jokainen brändi ylläpitää omaa kauppaansa ja lähettää tilaukset omasta varastostaan asiakkaalle. Jokainen osto on siis osto suoraan yritykseltä ja tämän vuoksi Weecosilla ei ole omaa varastoa.

Asiakas voi ostaa tuotteita samanaikaisesti usealta eri merkiltä useista eri maista. Oston jälkeen tilaus ja maksu hajautetaan automaattisesti eri merkkien kesken ja merkit lähettävät tuotteet asiakkaille omista varastoistaan. Tästä johtuen merkki määrittää itse myös toimitus- ja palautuskustannukset.

Ostaminen
---------

Myytävät tuotteet on jaettu erilaisiin kategorioihin joita pystyy selaamaan joko hakukoneen kautta tai etusivun listauksen kautta. Kategorioihin kuuluu naisten-, miesten- ja lasten vaatteet ja asusteet. Valikoimaan kuuluu myös erilaisia kotiin ja vapaa-aikaan liittyviä tuotteita kuten huonekaluja, erilaisia kodin tekstiilejä, sekä sisustustuotteita.

Oston jälkeen maksu hajautetaan eri merkkien kesken ja tuotteet lähtevät asiakkaille merkkien omista varastoista. Jokainen merkki määrittelee itse tuotteidensa toimituskulut ja -ajat. Weecosissa myytävien tuotteiden toimituskulut ja -ajat voivat siis vaihdella. Weecosissa voi maksutapana käyttää verkkopankkia, Collector-laskua, Mobilepayta, Masterpassia, Pivoa ja Siirtoa. Myös Visa-, ja Visa Electron- ja Mastercard- kortit käyvät. Ulkomailta tilatessa maksutapana käy luottokortti, ellei ole suomalaisia verkkopankkitunnuksia.

Historia
--------

Yhtiön perustajat Anna ja Hanna tutustuivat toisiinsa ala-asteella vuonna 1988. Liike-ideaa he alkoivat kehittämään vuonna 2011, kun heistä tuntui, että vastuullisten tuotteiden kysyntä oli alkanut kasvaa, mutta verkosta ei löytynyt palvelua joka tarjoaisi vastausta kysyntään. Perustajille on ollut alusta asti tärkeää, että toiminta on läpinäkyvää ja alustalla toimivat yritykset kokevat itsensä myös vastuullisiksi toimijoiksi. Ennen kuin Weecos nimi valittiin verkkokaupalle, ensimmäinen projektinimi oli Ekosti. Nimi kuitenkin muutettiin, koska Ekosti ei soveltunut hyvin kansainvälisille markkinoille tähtäävälle yritykselle ja eko-painotus oli liian vahva. Weecos- nimi syntyi kun yritys halusi nimen heijastavan yrityksen arvoja ja yhteisöllisyyden periaatteita. Weecos nimi on yhdistelmä sanoista ’’We’’ ja ’’Ecos’’. Kesällä 2013 Weecos.com aloitti toimintansa. Kehitysvaiheessa yrityksessä työskenteli perustajien lisäksi kolme osa-aikaista työntekijää ja kuusi pilottiyritystä.

Weecos osallistui vuonna 2017 The House of Finland -tapahtumaan New Yorkissa. Tapahtuma oli osa New Yorkin muotiviikkoja.

Vuonna 2018 Weecos toteutti julkisen osakeannin. Sijoituksia tehtiin 526 yhteensä 291 665 eurolla.

Kampanjat ja yhteistyöt
-----------------------

Weecos on tukenut sateenkaariliikettä Weecos for Pride -kampanjan ja tuotteiden avulla vuodesta 2017 saakka. Vuoden 2020 Weecos for Pride -kampanjan yhteydessä yritys lanseerasi Pride-kasvomaskin, jonka myynnistä 10 %:a lahjoitetaan ihmisoikeusjärjestö Setan toimintaan.

Vuonna 2017 Weecos ja Väestöliitto julkaisivat yhteistyökampanjan seksuaalioikeuksista. Weecos toimi Väestöliiton Kansainvälisen kehityksen yksikön ensimmäisenä yritysyhteistyökumppanina.

Yritys on vuodesta 2017 saakka ottanut kantaa Black Friday -alennusmyynteihin omalla Bright Friday -kampanjallaan. Bright Friday -kampanja kannustaa harkittuihin ostopäätöksiin ja pitkäaikaisten tuotteiden hankintaan.  Bright Friday -kampanjan yhteydessä Weecos on tuotteiden hintarakenteita avaamalla halunnut näyttää mistä tuotteiden hinta koostuu silloin, kun jokainen saa työstään kunnollisen korvauksen.

Vuonna 2019 Weecos lanseerasi pluskokojen Curves-malliston yhdessä 13 designmerkin kanssa. Kampanjan kasvoina toimivat Elsa Heiko sekä Pehmee-kollektiivin Caroline Suinner ja Meriam Trabelsi.

Yritys tekee myös yhteistyötä Suomen luonnonsuojeluliiton kanssa ja on sen kannatusjäsen.

Vastuullisuusauditointi
-----------------------

Jokainen Weecosissa oleva merkki on läpäissyt Weecosin vastuullisuuskyselyn, joka on kehitetty yhdessä asiantuntijoiden kanssa heti yrityksen perustusvaiheessa. Merkin ja tuotteiden vastuullisuutta arvioidaan taloudellisen ja sosiaalisen vastuun sekä ympäristövastuun näkökulmista. Kyselyssä merkki avaa ja perustelee muun muassa tuotteidensa materiaaleja ja tuotantopaikkoja.

Merkit kertovat vastuullisuudestaan myös Weecosin kehittämien vastuullisuusleimojen avulla, jotka näkyvät tuotteiden yhteydessä. Vastuullisuusleimoja on kymmeniä ja niitä ovat muun muassa -’kierrätysmateriaali’, ’luomu’ ja ’käsin tehty’. Tuotteita voi filtteröidä vastuulisuusleimoilla, joka mahdollistaa sen, että tuotteita voi hakea Weecosin valikoimasta omien arvojen, esimerkiksi muovittomuuden, perusteella.

Lähteet
-------

1. 1 2  Miksi Weecos on olemassa *weecos.com*.  Arkistoitu 6.7.2022.
2. ↑  Markkinointi & Mainonta : Verkkokauppoja avataan ennätysvauhtia nyt ei ole missää nimessä oikea hetki vetää käsijarrua päälle markkinoinnissa ja kaupan kehittämisessä *marmai.fi*.
3. 1 2 3  Miten Weecos toimii *weecos.com*.
4. 1 2 3 4  Tarina & Tiimi *weecos.com*.
5. 1 2 3  Millainen merkki voi avata kaupan Weecosissa *weecos.com*.  [vanhentunut linkki]
6. ↑  Jäsenyritys *stjm.fi*.  Arkistoitu 19.9.2020.
7. 1 2  Avaa kauppasi Weecosissa *weecos.com*.
8. ↑  Miten Weecos toimii *weecos.com*.  [vanhentunut linkki]
9. ↑  Miten voin maksaa Weecosissa *weecos.com*.
10. ↑  Tapaa Weecosin perustajat *weecos.com*.  [vanhentunut linkki]
11. ↑  Toisenlainen verkkokauppa Weecos lähtee New Yorkiin valloittamaan maailmaa – mukana seuraa nokialaisia ja pirkanmaalaisia brändejä *nokianuutiset.fi*.  [vanhentunut linkki]
12. ↑  Weecos.com - vastuullisen elämäntavan edelläkävijä *invesdor.com*.
13. ↑  Weecos for Pride *weecos.com*.  [vanhentunut linkki]
14. ↑  Suomalainen Weecos kehitti sateenkaarivärein koristellun Pride-kasvomaskin: Tälläiselle tuotteelle tuntui olevan tilausta *Marmai*.
15. ↑  Ahtaat sukupuoliroolit kaventavat yhä monien poikien elämää – Poikien Puhelin haluaa moninaistaa miehen mallia *yle.fi*.
16. ↑  Nokialainen Weecos yhteistyöhön väestöliiton kanssa: *Seksuaalioikeuksista pitää puhua vihan välttämiseksi* *Nokian uutiset*.  [vanhentunut linkki]
17. ↑  Kulutushysteria oli liikaa – osa kauppiaista nousi kapinaan mustaa perjantaita vastaan *yle.fi*.
18. ↑  Bright Friday: Weecos haastaa kaikki yritykset lahjoittamaan hyväntekeväisyyteen *nokianuutiset.fi*.  Arkistoitu 29.12.2017.
19. ↑  Miksi mekko maksaa 259 euroa? Suomalainen nettikauppa paljastaa nyt tarkkaan, mistä vaatteen hinta koostuu *is.fi*.
20. ↑  Tällaisia muotikuvia olemme kaivanneet! Merkittävä osa suomalaisnaisista käyttää vaatekokoa 46 tai isompaa, ja nyt se myös näkyy *is.fi*.
21. ↑  Yritys yhteistyö *sll.fi*.
22. ↑  Vastuullisuus *weecos.com*.
23. ↑  Weecosin vastuullisuusleimat *weecos.com*.  Arkistoitu 29.4.2022.